“บล.ฟินันเซีย” คาด GFPT ไตรมาส 3 พลิกขาดทุน 10 ลบ. เล็งหั่นเป้า-ประมาณกำไรปี 64-65
“บล.ฟินันเซีย” คาด GFPT ไตรมาส 3 พลิกขาดทุน 10 ลบ. ครั้งแรกในรอบ 38 ไตรมาส ประเมินรายได้ลดลง หลังราคาไก่-ชิ้นส่วนไก่ลด ต้นทุนวัตถุดิบเพิ่ม แนะ “ชะลอการเข้าซื้อ” เล็งหั่นเป้า-ประมาณกำไรปี 64-65
25 ต.ค. 2564

บริษัทหลักทรัพย์ฟินันเซีย ไซรัส ระบุในบทวิเคราะห์ (25 ต.ค.2564) เกี่ยวกับหุ้นบริษัท จีเอฟพีที จำกัด (มหาชน) หรือ GFPT คาดไตรมาส 3/2564 พลิกเป็นขาดทุน 10 ล้านบาท จากไตรมาส 2/2564 ที่มีกำไร 182 ล้านบาท และในไตรมาส 3/2563 ที่มีกำไร 342 ล้านบาท แม้รายได้ส่งออกเริ่มฟื้นได้เล็กน้อยจากญี่ปุ่นและยุโรป แต่ถูกหักล้างทั้งหมดด้วยหลายปัจจัยลบได้แก่ 1. คาดรายได้ส่งออกทางอ้อม (ส่วนใหญ่ขายให้ McKey) จะอ่อนตัวลงพอสมควร 35.4% เมื่อเทียบจากไตรมาสก่อน แตะเพิ่มขึ้น 22.2% เมื่อเทียบจากปีก่อน จากที่เร่งซื้อไว้มากช่วงก่อนหน้า และโรงงานทั้งของ GFPT GFN และ McKey แม้ไม่เจอปัญหาสายการผลิตหยุดชะงักจากโควิด แต่ต้องมีการ Social Distancing และเผชิญปัญหาแรงงานขาดแคลน
รวมถึง 2. ราคาไก่และราคาชิ้นส่วนไก่ปรับลดลง 3. รายได้ขายไก่เป็นให้ GFN ปรับลดลงจากสาเหตุตามข้อ 1 และ 2 ยังมี 3. ต้นทุนวัตถุดิบยังสูงขึ้น โดยเฉพาะราคาข้าวโพดเพิ่มขึ้น 10.5% เมื่อเทียบจากไตรมาสก่อน และเพิ่มขึ้น 12.9% เมื่อเทียบจากปีก่อน คาดอัตรากำไรขั้นต้นหดลงแรงเหลือ 6.5% จากช่วงปกติที่ 14%-15% และค่าระวางเรือที่ยังปรับขึ้นต่อเนื่อง กดดันค่าใช้จ่ายให้สูงขึ้น และ 4. คาดส่วนแบ่งกำไรบริษัทร่วมลดลง 42.1% เมื่อเทียบจากไตรมาสก่อน และลดลง 19.1% เมื่อเทียบจากปีก่อน โดย GFN ขาดทุนมากขึ้น และกำไรจาก McKey อ่อนตัวลงเมื่อเทียบจากไตรมาสก่อน ถือเป็นการขาดทุนครั้งแรกในรอบ 38 ไตรมาส หรือราว 9 ปี
ขณะที่แนวโน้มไตรมาส 4/2564 ยังดูฟื้นตัวช้า แม้คาดปริมาณขายโดยรวมทั้งส่งออกทางตรง ส่งออกทางอ้อม และขายในประเทศน่าจะกลับมาฟื้นตัวอีกครั้ง แต่ราคาวัตถุดิบและค่าระว่างยังอยู่ในระดับสูง จึงคาดจะเห็นการฟื้นตัวพลิกมีกาไรเล็กน้อย แต่ยังไม่ใช่ระดับที่สดใสและน่าจะยังต่ำกว่าที่เคยคาด ทั้งนี้เรายังคาดหวังการฟื้นตัวในปี 2565 แต่ยังต้องติดตามสถานการณ์อย่างใกล้ชิด โดยเฉพาะในครึ่งแรกปี 2565 ที่หลายปัจจัยลบยังไม่คลี่คลาย ได้แก่ การปรับลงของราคาวัตถุดิบช้ากว่าที่เคยคาด แม้จะเริ่มเห็นราคากากถั่วเหลืองอ่อนตัวลงล่าสุดอยู่ที่ราว 17.8-18.1 บาท/กก. แต่ยังถือเป็นระดับที่สูงกว่าปี 2563 ซึ่งอยู่ที่ 13-14 บาท/กก. และ ค่าระวางเรือตู้คอนเทนเนอร์ที่คาดว่าจะทรงตัวสูงตลอดทั้งปี 2565 โดยต้นทุนค่าขนส่งได้ปรับขึ้นมาอยู่ที่ราว 12%-13% ของค่าใช้จ่ายทั้งหมด และจากอดีตที่ราว 4%-5%
ทั้งนี้บล.ฟินันเซีย ไซรัส อยู่ระหว่างทบทวนปรับลดประมาณการกำไร จากปัจจุบันที่คาดกาไรสุทธิปี 2564-2565 ไว้ที่ 720 ล้านบาท ลดลง 34.6% เมื่อเทียบจากปีก่อน และ 1,153 ล้านบาท เพิ่มขึ้น 60.1% เมื่อเทียบจากปีก่อน ตามลำดับ และจะทบทวนราคาเป้าหมายปี 2565 จากปัจจุบันให้ไว้ 14 บาท (อิง PE 15 เท่า) ภายหลังประกาศงบไตรมาส 3/2564 วันที่ 11 พ.ย. 2564 แม้ราคาหุ้นได้ปรับลงจากที่เราปรับลดคาแนะนำในรายงานล่าสุด (22 ก.ย. 2564) แต่ด้วยการฟื้นตัวที่ช้ากว่าคาดมาก เบื้องต้นจึงแนะนำ “ชะลอการเข้าซื้อ”